
బార్సిలోనా : అధిక సంఖ్యలో టెలికాం కంపెనీలు ఉన్నంత మాత్రాన పోటీకి అవకాశం ఏర్పడదని, అందుకే కంపెనీల కన్సాలిడేషన్ను ప్రోత్సహించాలని భారతి ఎయిర్టెల్ చైర్మన్ సునిల్ మిట్టల్ అన్నారు. పెద్ద దేశాల్లో కేవలం మూడు టెలికాం కంపెనీలు ఉంటే సరిపోతుందని, చిన్న దేశాల్లో అయితే రెండు కంపెనీల ద్వారాసర్వీసులు అందించవచ్చని ఆయన పేర్కొన్నారు. ఇప్పటికీ చాలా రెగ్యులేటరీ సంస్థలు ‘అనలాగ్ ప్రపంచం’లో ఉన్నాయని ఆయన అన్నారు. నార్వే కంపెనీ టెలినార్ను కొనుగోలు చేయనున్నట్టు భారతి ఎయిర్టెల్ ప్రకటించిన విషయం తెలిసిందే. అదే విధంగా ఐడియాను వొడాఫోన్ విలీనం చేసుకోనుంది. ఈ నేపథ్యంలో బార్సిలోనాలో జరుగుతున్న మొబైల్ వరల్డ్ కాంగ్రె్సలో సునిల్ మిట్టల్ చేసిన వ్యాఖ్యలు చర్చనీయాంశంగా మారాయి. ఎక్కువ లైసెన్స్లు జారీ చేయడం వల్ల ప్రభుత్వానికి ఎక్కువ ఆదాయం వస్తుందని, అదే విధంగా ఎక్కువ పోటీకి ఆస్కారం ఉంటుందని రెగ్యులేటరీలు భావిస్తున్నాయని, ఇది పూర్తిగా విరుద్ధమైనది అని చెప్పారు. దేశంలో ఒకటి లేదా రెండు సంస్థలు ఆరోగ్యకరంగా ఉండి, కొన్ని ఇబ్బందులు పడుతూ మరో మూడు లేదా నాలుగు కంపెనీలు ఐసియులో ఉండటం ఎంత మాత్రం సబబు కాదన్న అభిప్రాయాన్ని ఆయన వ్యక్తం చేశారు. నిలదొక్కుకోగల బలమైన కంపెనీలు ఉండాలని, ఇలాంటి కంపెనీలు కొత్త టెక్నాలజీలు, పెరుగుతున్న డేటా డిమాండ్కు అనుగుణంగా పెట్టుబడులు పెట్టడానికి అవకాశం ఉంటుందని అన్నారు.

barsilona : adhika sankhyalo telicom companylu unnanta maatraana potiki avakaasam erpadadani, anduke companyla kansalideshannu prothsahinchaalani bhaarati airtel chairman sunil mittal annaru. pedda deshaallo kevalam moodu telicom companylu unte saripotundani, chinna deshaallo ayithe rendu companyla dwaaraasarveesulu andinchavacchani aayana perkonnaru. ippatikee chala regulatory samsthalu ‘analag prapancham’loo unnaayani aayana annaru. narve company telinarnu konugolu cheyanunnattu bhaarati airtel prakatinchina vishayam telisinde. adhe vidhamgaa idianu vodaphon vileenam chesukonundi. ee nepathyamlo barsilonalo jarugutunna mobail werald congreslo sunil mittal chesina vyaakhyalu charchaneeyaamsamgaa marai. ekkuva licenslu jaarii cheyadam valla prabhutvaaniki ekkuva aadaayam vastundani, adhe vidhamgaa ekkuva potiki askaram untundani regulatorylu bhaavistunnaayani, idhi puurtigaa viruddhamainadi ani cheppaaru. desamlo okati leda rendu samsthalu aarogyakaramgaa undi, konni ibbandulu paduthoo maro moodu leda naalugu companylu iciulo undatam entha maatram sababu kaadanna abhipraayaanni aayana vyaktam chesaru. niladokkukogala balamaina companylu undaalani, ilanti companylu kotta technologylu, perugutunna data demandku anugunamgaa pettubadulu pettadaaniki avakaasam untundani annaru.